open-index/open-wikipedia-markdown huggingface dataset:
Veronica Lario

La **Veronica Lario** (pseudonim de la *Miriam Raffaella Bartolini*; Bologna, 19 de luj 1956) a l'è 'n atora italiana, ben cognossuda per vesser la segonda mier del Silvio Berlusconi, che gh'hann havud trii fioeui, e hann poeu divorziad.

## Biografia
Fioeula de la Flora Bartolini e del Vladimiro Capponi, la gh'ha el cognom de la mama perchè al temp la lesg la permeteva no ai omen de recognosser i fioeui de 'na relazzion extraconiugal, l'è stada atora in television, al cinema e a teater. Propi a teater, al Manzon de Milan, in del 1980, la cognoss el Berlusconi, se incontren e la fa san Michel in la sed de Fininvest e in del 1985, quand che 'l Berlusconi el divorzia de la prima mier Carla Dall'Oglio, vann a viver insema. Gh'hann havud trii fioeui: la Barbara, l'Eleonora e 'l Luigi. Anca se l'è stada la mier del premier che l'è stad per pussee temp al governo in Italia, l'è mai stada vista trop in publegh e l'ha squasi mai compagnad el marid in di event ofizziai.

Comunque, la soa relazzion l'è stada tratada fiss in di media: in del 2002 el gossip l'ha ipotizad una relazzion de lee cont el Massimo Cacciari, filosof e ex sindegh de Venezzia, che l'ha desmentid, e 'l Berlusconi l'ha scherzad despess in publegh in sul tema. Despess l'ha mostrad anca oposizzion ai idee politeghe del marid, per esempi in la guerra in Iraq o in di referendum in su la fecondazzion assistida.

In del 2007, ghe manda a *la Repubblica* una letera publega indova che la domanda al Berlusconi di scuse per havé fad di coment galant a di done che gh'eren a la cerimonia di Telegatti, e lu ghe i fa cont un'altra letera publega, un event che 'l lassa del gran parlà in sui media, italian e forester.

### Separazzion e divorzi
In del 2009 la critega propi tant el marid per el cas de la *Noemi Letizia*, toseta che l'haveva apena fad 18 agn e che 'l Berlusconi l'era andad a la soa festa de compliann e in del midem ann l'è nonziada la separazzion del premier, cont un gran assegn de manteniment, e in del 2014 a gh'è el divorzi. El Berluscon l'ha dad su recors contra el gran assegn de manteniment e gh'hann dad reson e i giudes hann anca did che l'havaria havud de dàgh indree i vegg assegn, ma a la fin riven a 'n acord inscì che la gh'habia no de daghéi ma domà de ciapà no di assegn pussee.

## Riferiment
*Biografieonline

## Alter proget
Lengua franca noeuva

La **lengua franca noeuva** (*lingua franca nova* in la lengua, breviad *elefen*) a l'è una lengua artificial ausiliaria inventada del Cornelis George Boeree e fada pussee bona di so parlant, che la se ispira ai lengov creol, con l'obietiv de vesser ladina de intender.

## Carateristeghe
I carateristeghe de la lengua, per quei che l'hann fada, a inn:
#La gh'ha un numer limitad de fonema. La par compagna de l'italian o del spagnoeul
#L'è scrivuda foneticament. Nissun fiolin el gh'ha de perder tancc de agn per studià i ecezzion
#La gh'ha una gramatega propi ladina e regolar, compagna de quella di creol del mond
#La gh'ha un grup limitad e propi regolar de afiss produtiv per fà su di parolle noeuve
#La gh'ha di regole ben definire per l'orden di parolle, tant 'me tant de lengov pussee grand
#La gh'ha una lista di parolle fondade in sui lengov romanze del dì d'incoeu. 'Sti lengov chi inn comun e important e hann contribuid a la pupart di parolle inglese
#L'è progetada inscì de acetà naturalment i temerne tecnegh del latin e del grech, che inn comun in del mond
#L'è progetada inscì de paré "natural" per quei che capissen i lengov romanze, ma l'è no pussee grama per i alter

## Ligam de foeura
*Sit ofizzial
Laacher See

El **Laacher See** a l'è un lagh de la region volcanega de l'Eifel, aproeuv a la cità de Andernach (8&nbsp;km), de Bonn (37&nbsp;km) e de Coblenza (24&nbsp;km). El s'è formad in d'una caldera, l'è de forma oval e, con circa 3,3&nbsp;km², a l'è el lagh pussee grand de la Renania-Palatinad. El darrer fogolar de l'ex "volcan Laacher" el se troeuva circa in del 10&nbsp;930 a.C. In sui so sponde gh'è la Badia de Santa Maria.

## Riferiment
*Eifel.info 

## Alter proget
Étienne Marcel (metropolitana de Paris)

**** a l'è una stazzion de la linia 4 de la metropolitana de Paris, tacada ai stazzion de .

## Interscambi
 Fermada del bus

## Riferiment
*RATP

## Alter proget
Parma (rial)

La **Parma** a l'è un rial che 'l corr tut per intregh, in di so 92 km, in la provincia de Parma. Afluent de drizza del Pò, el nass a Sesta de Sota, frazzion de Cornej, del metés insema de du riai pussee piscinit che vegnen del mont Marmagna, e 'l finiss in del Pò a Mezzan.

## Riferiment
* Treccani

## Alter proget

## Vos corelade
* Piazza Gera
* Parmossa
Piazzal de la Pas (Parma)

El **piazzal de la Pas** a l'è un parch publegh de Parma, denanz al Palazzi de la Pilota. Ciamad in precedenza *del partisan*, a l'è stad fad su in su 'n area lassada libera di bombe del 13 de masg 1944, che hann fad de dagn a la Pilota e hann destrugad el vegg Palazzi Ducal e 'l Teater Reinach. 

Varie proposte inn vegnude foeura a partì del dopoguerra, ma inn stade fade no, domà in del 1986 l'architet ticines Mario Botta l'è ciamad per una riqualificazzion, che a tegnì comunque el spazzi verd l'havaria fad su ancamò una part del patrimoni storegh, però el se fa nagot e in del 1996 ghe dann un alter incaregh al Botta, 'sta voeulta per fà un prad a l'ingles.

In del 1997 a l'è insubid un referendum per fà su ancamò el Palazzi Ducal, ma el riva minga al quorum. Donca, in del 1998 scomincen i lavorà che inn fornid in del 2001. In del sgiugn 2017 scomincen di lavorà de requalifegazzion, che meten un spazzi lastregad e 'na strada col paviment in tra el Palazzi de la Provincia e via Verdi, che inn fornid in del setember 2019.

A l'è marcad a ovest de la Pilota, a est del Palazzi de Reserva, e a nord del Palazzi di Ministeri. Dent la gh'ha el Monument al Partisan e 'l Monument al Giusep Verdi.

## Bibliografia
*Marzio Dall'Acqua, Enciclopedia di Parma. Dalle origini ai giorni nostri, Parma, Franco Maria Ricci Editore, 1998.

## Alter proget
Etica del computer

**L'etica del computer** l'è una part de la filosofia pratega che la se preocupa de come i professionista de l'informatega deven ciapà i so decision in la condota professional e social.

La Margaret Anne Pierce, professora del Dipartiment de Matematega e Informatega de la Georgia Southern University, l'ha categorizad i decision eteghe ligade a la tecnologia e al doperà de l'informatega in trè influenze primàrie:

# El codes personal etich de la persona.
# Un quajsevoeul codes de condota informal che 'l gh'è in del sit de lavorà
# L'esposizzion ai codes etich formai.

## Riferiment


## Ligam de foeura
* American Philosophical Association's ''Newsletter on Philosophy and Computers''.
* Ethics in Computing  - a list of links to ethical discussions in Computer Science courtesy of North Carolina State University Undergraduates with guidance from Dr. Edward F. Gehringer
* IEG, the Information Ethics research Group at Oxford University
* The Research Center on Computing & Society
* ''The International Journal of Cyber Ethics in Education (IJCEE)'' 
* An ELIZA emulator
Ferrovia Bressa-Parma

La **ferrovia Bressa-Parma** a l'è una ferrovia che la conliga Bressa a Parma, a travers de la pianura padana, longa 92 km.

Fada su in tra el 1884 e 'l 1893, la trata de Bressa a San Zen l'è in comun con la ferrovia Bressa-Cremona e l'è eletrifegada, menter propi arenta a Parma la se met dent a la ferrovia Parma-Suzzara.

Gestida de la Red Ferroviaria Italiana, a l'è doperada de Trenord che la fa di relazzion a frequenza oraria, e anca del trafegh de mercanzia.

## Bibliografia
*Francesco Melotti, Itinerari di viaggio in treno alla scoperta di linee e stazioni - 2° percorso: da Brescia a Parma, in La Tecnica Professionale, CIFI, n. 10, ottobre 2014, pp. 14–25.

## Alter proget
3D Pinball: Space Cadet

***3D Pinball: Space Cadet*** (cognossud anca 'me ***Pinball 3D*** o domà 'me ***Pinball***) l'è un videosgioeugh de flipper per el Microsoft Windows, dad insema cont el Microsoft Plus! in del 1995 e poeu mitud dent con Windows NT, Windows Me, Windows 2000 e in Windows XP, foeura che in di edizzion per Itanium. El sgioeugh a l'è stad desvilupad de Cinematronics, LLC e l'è vun di nivei del *[[Full Tilt! Pinball|Full Tilt!Pinball]]* de la Maxis, del 1996.

## El sgioeugh
El sgioeugh a l'è compagn de 'n classegh flipper, con l'obietiv de fà minga borlà dent la balleta grazzia ai do alete, che se moeuven cont di boton in su la tastadura o quei del mouse.

El flipper a l'è mostrad in prospetiva tridimensional fissa e 'l gh'ha di element reai compagn de rampe e respingent. Al fianch a gh'è un tabellon che 'l mostra i pont, a imità un tabellon ver a LED.

## Storia
L'è sortid in do version: vuna per el Windows, ciapada in licenza de la Microsoft e de meter dent al sistema per mostrànn i capacità grafeghe e de sgioeugh, e vuna dent Full Tilt! Pinball.

Scrivud in origin per la pupart in Assembly x86, soratut per el motor del son, l'è stada portada in C del Dave Plummer inscì de vesser compatibil cont i varie piataforme che 'l Windows NT el gh'era, ossia MIPS, Alpha e PowerPC. La version original per el Windows la va domà a 640x480, menter quella original la gh'haveva trè resoluzzion, fina a un massim de 1024x768.

Anca se l'è un adatament assee fedel, a gh'è una quaj diferenza in tra la version Windows e quella de Full Tilt!

### Fin
*3D Pinball* l'è stad tolt via a partì del 2005 de Longhorn e di version per Itanium de Windows XP. La Microsoft, in d'un articol del Raymond Chen, l'ha did de un bug che, in sui 64 bit, el faseva problema cont el rilevà di collision, e donca la balleta la passava senza vesser fermada di element del sgioeugh e che, cont un codes sorgent vegg, hann preferid toeull via inveci che scrivél ancamò o menà domà un element a 32 bit in di sistema a 64 bit

Quella tesi chi però l'è stada contestada de alter informategh, che hann trovad di version che fonzionen - con di difet grafegh piscinit - a 64 bit, sia in su la piataforma AMD, quella pussee doperada anca incoeu, sia in su quella per la segonda version de Itanium, indova che però l'era minga caregada in del sistema. Hann anca mostrad come el doperà de numer a precision dobia l'havaria podud dà el bug che la Microsoft la diseva, roba ben possibel cont i prim compilator sperimentai per la piataforma. El sgioeugh el gh'era anca in di version de Longhorn prima de la repartenza del desvilup.

In del 2022 el Chen l'ha respondud e l'ha did che 'l sistema indova che gh'era 'sto bug chi a l'era l'Alpha AXP, doperada de la cà de Redmond 'me sistema de desvilup intant che vegniven foeura i Itanium e che poeu, per una sistemazzion del compilator o 'na roba compagna, l'ha fonzionad in sui alter piataforme e l'è stad mitud ancamò.

## Riferiment
Sistema live

Un **sistema live** (ciamad anca *Live CD*) a l'è, in informatega, un sistema operativ che l'è bon de fonzionà anca se l'è minga installad in del disch dur de 'n computer.

Tradizzionalment, a l'era eseguid de 'n CD, de chi el nom, ma in di darrer temp ghe n'è che fonzionen de DVD e de ciav USB, ma in passad ghe n'era anca in sui dischet. A bon cunt, per un frach de temp in di prim agn del personal computer, l'hard disk a l'era una roba pussee e 'l sistema principal a l'era caregad in su 'n dischet.

El termen donca a l'è vegnud foeura cont el spantegàss di sistema installad in su 'n drive interno e di CD, che hann permetud de havégh sistema che vann de 'na memoria esterna. 

I prim cognossud inn stad FM Towns OS e VSM Desktop del 1989, menter el  prim cognossud per Linux a l'è stad Yggdrasil Linux in del 1992, ma el prim che 'l gh'ha havud debon sucess a l'è stad Knoppix, vegnuda foeura in del 2003.

Al dì d'incoeu anca di sistema comerciai compagn del Windows gh'hann di so version live, tant 'me Windows To Go. 

Propi perchè tochen minga el sistema che l'è installad el po vesser doperad per provà un alter sistema operativ, per fà di robe con la garanzia de havégh un sistema operativ segur e net o anca per recuverà di dacc de un sistema con di problema o fà di indagin forense.

In general, i sistema live inn de domà letura, e donca l'è mia possibel modifegài: a l'è però possibel doperà di tecneghe de persistenza, soratut in su i ciav USB, indova che se lassa una part del spazzi per i dacc de l'utent e, con di file system trasparent, mudà anca i file de sistema che, però, resten anca in version original.

## Riferiment
*. Creating bootable CD-ROMs

## Vos corelade
*ISO 9660
*Disch de boot
*GIS Live DVD
Tom Holland

El **Tom Holland**, che in realtaa 'l se ciama **Thomas Stanley Holland** (Londra, 01 de sgiugn 1996) l'è un ator britanich. Dopo havé fad el Lucas in The Impossible in del 2012, l'è deventad famos per havé fad el Peter Parker/Spider Man in del Marvel Cinematic Universe. In del 2017 el vinc el premi BAFTA a la stella emergenta pussee bona, e 'l vinc anca el Saturn Award per el film Captain America: Civil War.

## Ligam de foeura
* Tom Holland - IMDb

## Alter proget
Yggdrasil Linux

**Yggdrasil Linux** a l'è stada una distribuzzion Linux, vuna di prime a vesser dada foeura in d'un Live CD e fada de la Yggdrasil Computing, Incorporated del 1992 al 1995.

El so obietiv a l'era de havégh una distribuzzion Plug-and-Play, che la fonzionava apena mituda dent e con di bei modifeghe al kernel Linux che permeteven, per esempi, de doperà i letor CD-ROM minga supprtad del sistema grazzia a 'n doperà parzial di driver del DOS, e a 'n sistema de union mount per permeter de doperà i software del CD 'me che fussen locai.

El so desvilup a l'è stad smorzad in del 1995, con l'azienda che l'ha tacad a destribuì software liber inveci de desvilupà un sistema: a partì del 2022 di utent hann tacad a desvilupànn una noeuva version, ma l'è minga sortida ancamò.

## Riferiment
*Noeuva version
*Computer Wiki

## Alter proget

## Vos corelade
*MCC Interim Linux
*Arena (browser)
Windows Me

El **Windows Millennium Edition**, o **Windows Me** (nom in codes: "Millennium") , a l'è un sistema operativ grafegh desvilupad de la Microsoft 'me part de la familia di sistema Windows 9x. A l'è vegnud dopo del Windows 98 e l'è stad dad in produzzion el 19 de sgiugn 2000, con disponibilità general el 14 de setember 2000.

El Windows Me a l'è stad el darrer sistema de la serie Windows 9x, che la vegniva del MS-DOS e l'era pensada per i utent domestegh e la gh'haveva dent Internet Explorer 5.5, Windows Media Player 7 e 'l noeuv programa de editing video Windows Movie Maker. L'interfacia grafega a l'era modifegada e di fonzion de la shell eren in comun cont el Windows 2000, sistema NT per el publegh professional vegnud foeura set mes prima.

## Bibliografia
* Windows Millennium Edition (JPG), in MCmicrocomputer, n. 209, Roma, Pluricom, settembre 2000,  pp. 60-65, ISSN 1123-2714 (WC · ACNP).
* Windows Millennium Edition - Un PC sempre più comodo (JPG), in MCmicrocomputer, n. 211, Roma, Pluricom, novembre 2000,  pp. 98-105, ISSN 1123-2714 (WC · ACNP).

## Vos corelade
*Windows 9x
*Windows 2000
*Windows XP
Val Mara (comun)

**Val Mara** (istess in italian) a l'è un comun del distret de Lugan, in del Canton Tisin. A l'è stad fad su el 10 de avril 2022 a meter insema Melan, Roeuv e Marogia. La ciapa el nom de la vall omonema.

A l'è servid de la stazzion de Marogia-Melan, in su la ferrovia del Gotard.

## Ligam de foeura
*Sit ofizzial

## Alter proget
Windows 2000

El **Windows 2000** l'è 'na version magiora del sistema operativ Windows NT desvilpad de Microsoft e orientad ai imprese. L'è stad el sucessor diret de Windows NT 4.0, e l'è stad dad foeura ai produtor el 15 de dicember del 1999 e l'è stad mitud in vendita per la distribuzion al 17 de fevrer del 2000, el 26 de setember del 2000 per Windows 2000 Datacenter Server.  L'è stad el sistema operativ business de Microsoft fin a la introduzzion de Windows XP Professional in del 2001.

El Windows 2000 l'ha mitud dent el NTFS 3.0, Encrypting File System, e anca el disk storage dinamegh. L'è stad fad pussee bon rispet al Windows NT 4.0 el suport per i utent cont una disabilità, cont un numer de noeuve tecnologie de assistenza, e Microsoft l'ha volzad anca el suport per i lengov diferent e i informazzion de *locale*. La familia de Windows 2000 Server la gh'ha di fonzion pussee, la pussee importanta Active Directory, che in di agn a vegnì l'è deventada un sistema assee spantegad in di ambient business.

Quater edizzion del Windows 2000 inn stade dade foeura: *Professional*, *Server*, *Advanced Server* e *Datacenter Server*; la darrera l'è stada dada foeura mes dopo di alter edizzion. Anca se ogni edizzion de Windows 2000 l'era destinada a un mercad diferent, i gh'haveva in comun un set de fonzion centrai, compagne di tante utilità del sistema tant 'me la Microsoft Management Console e  i aplicazzion de aministrazzion del sistema standard.

La Microsoft l'ha vendud el Windows 2000 comè la version del Windows pussee segura de tucc i temp; però, l'è deventada bersaj de una serie de atach de virus assee cognossud comè Code Red e Nimda. Per 10 agn dopo che l'hann dad foeura, l'ha sutad a ricever i patch per i vulnerabilità de sigurezza squasi ogni mes fin a la fine del suport el 13 de luj del 2010, el midem dì che l'è fornid per Windows XP SP2.

Windows 2000 e Windows 2000 Server inn stad sucedud da Windows XP e Windows Server 2003, sortid in del 2001 e del 2003.

Windows 2000 l'è la darrera version de Windows NT che la suporta PC-98, i486 e SGI Visual Workstation 320 e 540, anca Alpha, MIPS e PowerPC in version alfa, beta e candidate release. El sò successor, Windows XP, el suporta domà i processor x86, x64 e Itanium.

## Varda anca
* Architetura de Windows NT
* BlueKeep (vulnerabilità de sigurezza)
* DEC Multia, vun di computer DEC bon de fà andà Windows 2000 Beta
* Microsoft Servers, la marca de software de server de red de Microsoft
* Windows Neptune, sistema per consumator fondad in su Windows 2000

## Alter proget

## Riferiment
Union mount

Per **union mount** se intend, in informatega, una tecnega per mostrà pussee directory 'me che fussen vuna. A l'è suportad in su Linux, BSD e la pupart di sò evoluzzion, e Plan 9, con di fonzionament vesin ma con di diferenze.

Un esempi de doperà a l'è in d'un CD o un DVD: se l'è minga mudabel, se po fà inscì che 'l so pont de mount a l'è una directory in union mount, inscì che cont el scriver de file noeuv se gh'ha l'impression che 'l contegnud del disch otegh a l'è cambiad. A l'è una roba che la se dopera per esempi per atualizà i pachet de un sistema live o per i *immutable distro*, che inn di sistema operativ, despess a bas Linux, che guarnen semper un'installazzion de bas che se po tornàgh in cas de problema, propi grazzia a 'n modell compagn che 'l lassa semper a diposizzion un sistema che 'l fonziona e ghe scriv sora i atualizazzion e i pachet pussee.

## Riferiment
*Unifying filesystems with union mounts

## Vos corelade
*UnionFS
Castell de Chignoeu

El **Castell de Chignoeu** a l'è un storegh sit de defesa per Pavia sit a Chignoeu. El gh'era sgiamò del secol quell de vot, ma a l'è stad fad su ancamò in del Dusent, cont anca un borgh arent che l'è stad recostruid in del Sescent.

A partì del 1700 el cardinal Agostin Cusan, imbasciator del Papa per la Republega de Venezzia e a la cort del Luis XIV de Franza, l'ha volud slargà el castell, inscì de fann una roba sciora indova che podeven stàgh Papa, Rè e dignitari, cont un lavorà del Giovann Ruggeri. Propi perchè l'era bell e pien de ospit important a l'era ciamada la *Versailles de la Lombardia*.

Con la mort del cardinal, la passa al Sovran Militar Orden de Malta e incoeu se po visitàll.

## Bibliografia
*Carlo Perogalli, Enzo Pifferi e Angelo Contino, Castelli in Lombardia, Como, Editrice E.P.I., 1982.

## Ligam de foeura
*Sit ofizzial

## Alter proget
Askeptosaurus italicus

L***'Askeptosaurus italicus*** a l'è stad un retil d'aqua che incoeu el gh'è pu, desgià che 'l s'è estint in del medi Triassegh, o ben circa 240 milion d'ann indree. I so rest inn stad trovad in del Mont San Giorg e a Besan, semper in tra la Lombardia e la Svizzera.

Se pensa che l'era compagn de 'n cocodrill, longh circa 3 meter, cont el crani linsger e bon de viver in aqua, anca se 'l podeva anca andànn foeura. A l'è considerad vesin ai *[[Lepidosauria]]*, che viven anca incoeu.

## Bibliografia
* Nopcsa, F., 1925, Askeptosaurus, ein neues reptil der Trias von Besano: Centralblatt für Mineralogie, Geologie und Paläontologie, p. 265-267.
* Kuhn, E., 1952, Die Triasfauna der Tessinger Kalkalpen, XVII, Askeptosaurus italicus NOPCSA: Schweizerische Palaeontologische Abhandlungen, Basel 69, p. 5-73.
* Müller, J., 2005: The anatomy of Askeptosaurus italicus from the Middle Triassic of Monte San Giorgio and the interrelationships of thalattosaurs (Reptilia, Diapsida). Canadian Journal of Earth Sciencies: Vol. 42, #7, pp. 1347-1367
* Müller, J., Renesto, S. & Evans, S. E., 2005: The marine diapsid reptile Endennasaurus from the Upper Triassic of Italy. Palaeontology: Vol. 48, #1, pp. 15-30

## Alter proget
Stazzion de Rodi Garganico

La **** a l'è una stazzion de la ferrovia San Severo-Peschici, servida di treni regionai di Ferrovie del Gargano in contrat de servizzi con la region Puja, che la lavora sia 'me fornitor de servizzi che 'me gestor infrastrutura.

## Riferiment
*Stazioni del mondo
Giovanni Ticozzi

El **Giovanni Ticozzi** (Pastur, 5 de avost 1897 – Lech, 19 de fevrer 1958) a l'è stad un prevet e partisan italian, president del CLN a Lech.

## Biografia
Del fevrer 1917 l'ha tolt part a la prima guerra mondial comè soldad di Alpit, prima in sul Montello e poeu in su la Piav, e in del 1918 el fann sotatenent. A la fin de la guerra ghe dann la medaja d'arsgent al valor militar.

A l'è fad prevet in del 1923. L'ha insegnad letere antighe al licee classegh Lissander Manzon de Lech e l'è stad el preside de l'istitut del 1941. 

Del principi del 1943 el va dent, in representanza di catolegh, in vun di comitad antifassista de Lech. e dopo el 8 de setember a l'è nomnad president del Comitat de Liberazzion Nazzional de la cità e inscì e deventa l'anema de la resistenza lechesa.

El 30 de otover 1944, per via de la delazzion, l'è arestad de la Guardia nazzional republegana de Lech e mitud prima in la preson de San Donnin a Com e poeu, el 22 de dicember, a Milan, in d'una cella de San Vitor. A marz del 1945 l'è liberad grazzie a 'n acord in tra i todesch e 'l cardinal Schuster, arcivesch de Milan, che 'l permeteva de menà i pret vesin a l'antifassism a l'ospizzi de Cesan Boscon. 

El torna diretor del licee Manzon el 7 de masg 1945 e 'l resta preside fina al 1958

In del segond dopoguerra a l'è stad una figura important in la vita coltural de Lech: l'ha organizad un circol coltural e l'ha collaborad al scriver del statut del grup alpinistrgh di Ragn de la Grigneta. El so liber de memorie, intitolad *Frammenti di Vita* , a l'è publegad dopo de la mort in del 1959. A l'è stad miss sota in del cimiteri de Pastur.

## Intitolazzion
Gh'hann dedicad l'istitut comprensiv *Lecco2 "Don Giovanni Ticozzi"*, un vial a Lech e una via a Pastur.

## Riferiment


## Bibliografia
* AA.VV. *Una insigne figura lombarda: Don Giovanni Ticozzi (1897-1958)*. Istituto Lombardo Accademia di Scienze e Lettere 62 p. 2006
* Giovanni Ticozzi. *L'antico palazzo Secchi a Castello*. Tipografia editrice Beretta, Lecco. 188 p. 1978
* http://www.55rosselli.it/progetto%20catalano/pdf%20progetto%20catalano/catalano_stampa_web02.pdf.
* Silvio Puccio. " Una Resistenza". Casa Editrice Stefanoni Lecco. sd.
* Giorgio Cavalieri, *Il custode del carteggio*, Edizioni Piemme pagg. 87-90 e pagg. 127-151 1997
* Giovanni Barbareschi, *I cattolici e la Resistenza a sessant'anni dalla liberazione: memoria, identità, futuro* , Editore In dialogo, 2006 ISBN 9788881234189
Evgenij Prigožin

L**'Evgenij Prigožin** (in russ: *Евге́ний Ви́кторович Приго́жин*; Leningrad, 1 de sgiugn 1961 – Tver', 23 de avost 2023) a l'è stad un imprenditor, politegh e oligarca russ, capo de la compagnia militar privada Wagner Group e considerad a longh vesin al president Vladimir Putin.

A l'era cognossud in del mond 'me el "coeugh del Putin" perchè l'haveva lavorad in del mond del catering e de la restorazzion per el Putin e per l'oligarchia russa, ma el controllava una red de varie aziende, anca cusade de havé interferid in di elezzion americane del 2016 e de havé provad a fàll in quelle del 2018, e per quella reson chi inn stade sanzionade di Stat Unid e lu l'era ricercad. L'è stad sanzionad de l'UE dopo che l'è scominciada l'Invasion russa de l'Ucraina

In del 2014 el fonda el Wagner Group e l'amet de havéll fad in del 2022, in del mez de l'invasion de l'Ucraina. Per di font compagne de Bellingcat, The Insider e Der Spiegel i azzion del grup inn ben coordenade cont el ministeri de la defesa e i servizzi secret militar russ. El 23 de sgiugn del 2023 el se ribella a la leadership militar russa e 'l riva minga deslongh de Mosca, ma a la fin, dopo de 'na mediazzion del Lukašenka, el se retira e 'l va in esili in Bielorussia, in cambi i autorità russe el cusen no per i so azzion, che includen havé ciapad Rostov in sul Don.

El so reoplan el s'è s'centrad el 23 de avost del 2023 vesin a Tver', e i autorità russe hann did che l'era su e l'è mort

## Riferiment
*Case against Prigozhin will be dropped and he will be sent to Belarus, Kremlin spokesperson says
*Chi è Yevgeniy Prigozhin, lo “chef di Putin”

## Alter proget
Certosa de Milan

La **Certosa de Milan** a l'è una certosa sita in del quarter milanes de Garegnan, che un temp a l'era in la campagna pussee verta. Al dì d'incoeu, grazzia a la collaborazzion del Touring Club Italian, se po visitàlla liberament e a gratis.

## Storia
L'è stada fada su el 19 de setember 1349 del Giovann Vescont, e la gh'ha havud denter anca el Franzesch Petrarca, in l'estad del 1357. In del 1449 a l'è razziada di criminai del vesin Bosch de la Merlada e l'è recostruida de la Fabrega del Dom. In del 1779 l'Isep II d'Asborgh-Lorena el scassa i orden contemplativ e l'è doperada 'me caserma in l'ocupazzion napoleonega, la torna una gesa cont el tornà di austriegh, e l'è visitada anca del Lord Byron che 'l resta colpid di so afresch. 

L'ha perdud cont el temp el cioster grand, che l'è stad sbatud sgiò di frances, e di alter toch, e ghe passa propi arent el cavalcavia che 'l conliga i autostrade di Lagh a la Turin-Milan, ma la resta comunque un pont de interess turistegh e coltural.

## Art e architetura

## In la literadura lombarda
El Ferdinando Cesare Farra l'ha dedicad una soa lirega in milanes a la Certosa intitolada *Garegnan*, che la descriv la gesa a messedà latin e lombard.

## Riferiment
*Milanesiabella

## Ligam de foeura
*Sit ofizzial

## Alter proget

## Vos corelade
*Annunciazzion (Salmeggia)
*Cassina Torcera
*Baroch a Milan
Volta Vall d'Intelv

**Volta Vall d'Intelv** (*Alta Valle Intelvi* in italian) a l'è un comun de la provincia de Com, fad su el prim de sginer del 2017 a meter insema Lanz, Pei e Rampogn, che hann votad a favor in d'un referendum a november 2016.

El stema noeuv, dad del president de la Republega el prim d'avost del 2017, el met insema i color de Pei, el ferr d'alabarda de Lanz e i baston d'or de Rampogn.

## Ligam de foeura
* Sit ofizzial

## Alter proget
Scorensgia

Una **scorensgia** (o anca *pet*) a l'è un insema de gas, fada su soratut de aria che la vegn menada in del sistema digestiv, e de gas fad su di bateri simbiotegh e di levad che viven in l'intestin di mamifer, ma con dent anca de la merda aerosolizada, che l'è dada foeura in pression del bus del cul. L'è despess sociada a 'n son tipegh e a 'na spuzza che de solet la vegn di gas che inn desvilupad, che vegnen del zolfregh, che ghe dann 'n odor compagn de quell di oeuv andade a mal.

El termen el vegn del latin *corrigia* o ben *corrensgia*, in del sens che se lassa andà quella di calzon. *Pet*, che l'è un poo pussee formal, el vegn inveci del latin *pēditum*, forsi onomatopea, che la voeul dì "dà foeura gas de l'intestin".

## Riferiment
*Britannica

## Alter proget

## Vos corelade
*Roeud
*Scatologia
*Fiad vaginal
*Cussin scorensgion
Pet

*Pet, part sora del corp
*Pet, dà foeura de aria del bus del cul
*Tomografia a emission de positron, procedura medega
*Polietilen tereftalad, plastega
*Commodore PET, computer
CD Video

El **CD Video** a l'è stad un formad de disch otegh sortid in del 1987 che 'l meteva insema i tecnologie del Compact Disc con quelle del Laserdisc. 'Sti disch chi inn de dodes ghei, tant 'me un CD standard, e gh'hann dent fina a vint menut de audio in qualità CD, che 'l po vesser sonad in d'ogni letor CD e circa cinch menut de video Laserdisc analogegh con audio digital, che se po lensger in d'un letor aposta che 'l suporta l'audio digital.

El marchi a l'è stad doperad anca per di disch pussee tradizzionai de 20 e 30 cm, senza compatibilità coi letor CD, e con l'audio digital,  volud de la Philips per relancià el formad Laserdisc in Europa, che 'l gh'ha havud propi poch de sucess. L'è stad comunque vist squasi subit 'me un formad fallid, anca se in Giapon l'ha menad al Video Single Disc, o ben un Laserdisc gross 'me un CD, domà de video. La Philips la s'è poeu concentrada in sui formad digitai e in del 1993 l'ha tirad foeura el Video CD, un formad noeuv e incompatibel fondad in su l'MPEG-1.

## Riferiment
*CD Video (Not Video CD) - when Videodiscs went gold

## Alter proget
Società

Una **società** l'è un grup de individov che toeuven part a 'n interazzion sociala persistenza o un grup social largh che 'l compartiss el midem territori social o spazzial, che inn de solit sota a la midema autorità politega e a la midema aspetativa coltural. I società inn caraterizade per i modei de relazzion in tra quei che compartissen una coltura e di istituzzion: una società donca la po vesser definida de la soma di relazzion di so member costituent. In di scenze sociai, una società pussee granda despess la mostra stratifegazzion o dominanza rispet ai sotagrup.

## Riferiment
*[Treccani](https://www.treccani.it/enciclopedia/societa_(Dizionario-di-filosofia)/)

## Alter proget

## Vos corelade
*Sociologia
*Class social
*Comunità
*Società verta
Oncovirus

Un **oncovirus**, o anca *virus oncogen*, a l'è un virus che l'è bon de fà vegnì el cancher. El termen l'è nassud in tra i agn '50 e '60 per parlà di retrovirus assee mutagen, ma al dì d'incoeu l'è doperad senza distinzion.

La gran pupart di virus la causa minga el cancher, se pensa per via de la longa co-evoluzzion in tra de lor e i ospit: el studi de quei poch che 'l fann el serviss no domà a nivell de epidemiologia ma anca per capì mej el ciclo cellular, 'me che l'è stad fad con la proteina del retinoblastoma.

L'Organizazzion Mondiala de la Sanità la stima che, in del 2022, i infezzion hann menad al 17,8% de tucc i cancher, con domà set patogen che n'hann fad el 11,9%. Un studi del 2020 in su 2'658 cas de cancher de 38 tipi diferent l'ha mostrad che el 16% l'era sociad a un virus. Despess 'sti cancher chì poden vesser prevegnud ben cont i vacinazzion o comunque identifegad con di test del sangu.

I virus oncogen pussee spantegad in l'om inn el papillomavirus uman, i virus de l'epatita B e C, el virus de Epstein-Barr, el virus T-Linfotropegh uman, l'herpesvirus sociad al Sarcoma de Kaposi e 'l poliomavirus Merkel cell. Dacc sperimentai hann mostrad come 'sti virus chi inn el segond fator de ris'c tumoral di omen, apena dree al tabach.

## Riferiment
*Libraria Nazzional de Medesina

## Vos corelade
*Cause infetive del cancher
*Carcinogen
*Carcinogenesi
*Oncogene
*Bateri cancerogen
*Virus oncolitegh
Democrazzia sovietega

La **democrazzia sovietega**, o **democrazzia di consili**, l'è un sistema politegh indova che el governo l'è in man a di soviet - o ben di consili di lavorator -  elesgiud diretament. I consili inn responsabil diretament denanz ai sò eletor e vincolad di so istruzzion, a doperà un modell de representanza delegada. Quell mandad imperativ chi a l'invers a un mandad liber, indova che i delegad inn responsabil domà vers la soa coscenza. 'Sti delegad chi inveci poden vesser scassad in d'ogni moment cont una votazzion de revoca.

In d'una democrazzia sovietega, quei che voten inn organizad in unità de bas, per esempi i lavorator de una compagnia, i abitant de un distret o i soldad de una baraca. Manden diretament i so delegad 'me publegh fonzionari, che fann de legislator, esecutiv e magistratura. A diferenza di modei democrategh tradizzionai *à la* John Locke e Montesquieu, la separazzion di poder la gh'è minga. I delegad pussee in bass, poeu, voten quei pussee in alt, che a soa voeulta voten i consili fina a rivà a quell pussee in alt a nivell statal.

## Riferiment
*The Soviet Concept of Democracy

## Vos corelade
*Democrazzia (Union Sovietega)
*Democrazzia organega
*Democrazzia socialista
*Soviet liber
Bandere di corse

I **bandere di corse** inn doperade tradizzionalment in di motorsport per dìgh ai pilota i condizzion de la pista e dàgh di alter messagg important. In origin eren dade di comissari de gara, ma al dì d'incoeu inn spantegad semper pussee di sistema eletronegh che mostren di lus in pista o anca in la gabina del mez.

I regole varien de competizzion a competizzion e de federazzion a federazzion, e gh'è di variazzion per esempi de gara o de qualifega o di proeuve, ma a gh'è di pont in comun, per esempi:
*Bandera a scach: fin de la session
*Bandera rossa: la session a l'è sospenduda
*Bandera sgialda: pericol in pista (con varie variazzion, ad esempi, per la safety car)
*Bandera bloeu: veicol dree che 'l dev passà
*Bandera rossa e sgialda: oeuli o roba che la fa scarligà in su la pista, doperabel anca per i bestioline in pista
*Bandera verda: fin di ris'c
*Bandera negra: desqualifega o oblegh de tornà ai box per penalità o problema (anca chinscì, gh'è di variazzion)

## Riferiment
*Flag Definitions

## Alter proget
Bel-Air (metropolitana de Paris)

**** a l'è una stazzion de la linia 6 de la metropolitana de Paris, tacada ai stazzion de .

## Interscambi
 Fermada del bus

## Riferiment
*RATP

## Alter proget
MissingNo.

**MissingNo.** (in sgiapones *けつばん*, trasliterad *Ketsuban*) a l'è un Pokémon minga ofizzial che 'l se troeuva in Pokémon Red e Blue (*Ross* e *Bloeu* in lombard). A l'è dovud a un glitch che 'l se po havégh cont el fà di azzion determinade, che 'l mostra un Pokémon fad su de sprite a cas e che 'l volza de 128 el numer de l'oget che 'l gh'è in la sesta vos de l'inventari del sgiugador.

Considerad 'me vun di bug pussee famos de la storia di videosgioeugh, l'è stad tratad de varie riviste di videosgioeugh e la Nintendo l'ha definid pericolos e bon de corromper i dacc del salvatagg. Comunque, l'è stad analizad anca de la sociologia per el so impat coltural e i sgiugador de Pokémon hann provad a scriver di storie per metél dent al canon de la serie.

## Riferiment
*Bulbapedia

## Alter proget
Virus B

El **Virus B** (*Macacine alphaherpesvirus 1*; McHV-1; prima *Macacine herpesvirus 1*, *Cercopithecine herpesvirus 1* CHV-1), *Herpesvirus* *simiae*, o *Herpesvirus B*) l'è el *Simplexvirus* che 'l infeta i macach. El virus B l' è propi vesin a l'HSV-1, l'herpes di omen, e 'me lu, l'è un virus neurotròp che 'l se troeuva minga in del sangu.

In l'ospit natural, el virus el se comporta tant 'me l'herpes di omen. Inveci, quand i umàn inn infetad zoonoticament del virus B, che po vegnì un'encefalita propi grama, che la mena a di desfunzion neurologeghe permanent o a la mort. La gravità de la malatia la vegn su per i pazzient minga tratad, con un tass de fatalità de circa el 80%. La diagnosi fada in temp e i cure inn fondamentai per fà inscì che se soraviv.

El virus B l'è l'unegh virus de l'herpes descovert in di simie del vegg mond che l'è propi gram in di omen. A gh'è stada 'na serie de infezzion acidentai e de mort in tra i ricercator che lavoren cont i simie rhesus (*[[Macaca rhesus]]*). Ghe voeul i protezzion individuai per lavorà con 'sti simie, soratut se gh'hann el virus. L'infezzion la se po spantegà a travers de mors, grafi e contat cont i membrane mucose, anca i oeugg.

L'infezzion de virus B l'è propi rara, ma la po menà a di gram dagn al cervell o a la mort se l'è minga tratada. La sgent a l'è tipicament infetada de virus B se se l'è morduda o grafiada de 'na simia infeta, o se la toca i so oeugg, nas o boca. A gh'è domà un cas ducumentad de 'na persona infeta che 'l passa el virus a 'n altra persona. Al 2020 a gh'è stad 50 cas ducumentad de infezzion del virus B uman de quand che l'è stad identifegad in del 1932, 21 hann menad a la mort. Almen 20 di malad gh'hann havud l'encefalita.

## Riferiment

## Ligam de foeura
* Pagina Virus CDC/NCID B
* B Laboratorio de Risors Virus
*
Marochin (bevanda)

El **marochin** a l'è una bevanda a bas de cafè, lacc e cacao, originaria del Bicerin piemontes ma che incoeu la se bev in di bar de tut el mond.

El nom el vegn de 'n tipo de pell che se doperava per fà i capell a Lissandria, per la Borsalino, che l'era propi spantegada in Maroch.

## Riferiment
*Bicerin o Marocchino?

## Vos corelade
*Capuccin
*Bicerin
*Espressin
*Mocaccin
Municipi

*Municipi, alter nom del comun
*Municipi, l'edifizzi sed de 'n comun
*Municipi, comunità citadina in l'Imperi roman
*Municipi, orghen esecutiv de 'n comun svizzer
*Municipi, entità di comun italian che la resta quand che pussee de comun se tachen insema
*Circoscrizzion de des'centrament comunal, ciamada in vari comun italian *municipi*
Deraliament

Per **deraliament** se intend quand che un mez in su rodaja, compagn de 'n treno o de 'n tram, ne va foeura. In la pupart di cas a inn di incident minor che lassen minga de dagn gram e fann domà problema a la circolazzion, ma gh'hann el potenzial de vesser di gram incident, che lassen mort e gran dagn a l'infrastrutura.

El po vesser causad de varie situazzion, per esempi una collision, di problema cont i rodaje mideme, cont i roeude del treno, una velocità tropa volta o alter problema del sistema. In d'una quaj situazzion de emergenza, a l'è favorid un deraliament controllad che un s'centràss senza controll.

## Riferiment
*Treccani

## Alter proget

## Vos corelade
*Incident ferroviari
*Sabotasg ferroviari
*Contrarodaja
Grup Wagner

El **grup Wagner** (*Группа Вагнера* in russ) a l'è una compagnia militar privada finanziada del governo de la Russia, fada su in del 2014 de l'oligarca Evgenij Prigožin, e despess descrita 'me una soa armada privada. El grup el lavora foeura de la lesg russa, che la proibiss i compagnie militar privade, e gh'è di font che mostren comè l'è stada doperada del governo de la Russia per operazzion militar indova che voleven havégh de la negabilità plausibel: pussee de precis, hann combatud in la guerra del Donbass, in la guerra civil siriana, in la guerra civil de la Republega Centrafricana, in la guerra del Mali e in la crisi libega, indova che hann sostegnud i part vesine a Mosca.

Gh'hann havud anca un roeul important in l'invasion russa de l'Ucraina ma in del sgiugn 2023 el Prigožin el proeuva a rebellàss in armi al ministeri de la defesa, cont un convoeuj de soldad de la Wagner che l'ha tacad a andà vers Mosca, el s'è poeu fermad grazzia a la mediazzion de l'Aljaksandar Lukašenka.

## Riferiment
* Chi sono i mercenari del Gruppo Wagner, legione "fantasma"

## Alter proget
Modernism

El **modernism** a l'è stad un moviment filosofegh e coltural de nivell internazzional di prim deseni del secol XX, che l'ha cambiad la leteradura, la poesia, la musega, l'architetura, la pitura, la scoltura, el cinema e i oltre art. 

I modernista voleven s'cepà la continuità cont el passad, per podé lavorà in su di noeuv tema 'me l'urbanizazzion, la tecnologia, la guerra, la velocità e i comunicazzion de massa. 

Questa noeuva vision coltural la gh'ha i so radis in di noeuve teorie filosofeghe e scentifeghe che eren dree a desvilupàss. Per esempi la psicoanalisi del Sigmund Freud, inscì coma anca i teorie del Williams James in sul "fluss de conscenza" de la ment de l'om e de l'Henri Bergson in su la relatività del temp, che adess el podeva vesser considerad anca 'me sogetiv e interna.

## Alter proget
Kyoto

**Kyoto** (京都市, Kyoto-shi?) l'è una cità dal Giapun, sitada in da la prefetüra da Kyoto. La se troeuva in del sud de l'isola de Honshū e la gh'ha ona popolazion de 1.445.648 personn.

## Cità gemelaa
*  Boston,Stat Ünii d'America
*  Colonia, Germania
*  Firenz, Italia
*  Kiev, Ucraina
*  Praga, Repüblica Ceca

## Ligam de föra

* Sit del Cumün (giappones)
Schita

La **schita** a l'è una fritella fada de aqua, farina e strut tipega de l'Oltrapò Paves.

Per fàlla, se met la farina cont un zich de sal in d'un baslot e se met poeu l'aqua. Poeu, se fà la fritura, per tradizzion in del strut, e dopo un quaj menut la se gira.

Tradizzionalment a l'è mangiada deperlee, ma incoeu a gh'è di variante dolze o salade, despess compagnade ai salum locai.

A l'era ciamada anca "colla", perchè i ingredient eren compagn de quei de 'na colla che la se doperava per fà i lavorà con la cartapesta.

## Riferiment
*La ricetta originale della schita: prodotto storico dell’Oltrepò Pavese
Stazzion de Venusio

La **** a l'è 'na stazzion de la ferrovia Bari-Matera, che la serviss el comun de . L'è tacada ai stazzion de .

## Moviment
La stazzion a l'è servida di treni regionai di Ferrovie Appulo-Lucane in contrat de servizzi cont i region interessade.

## Riferiment
*FAL
Sega Mega Drive 32X

El **Sega Mega Drive 32X** a l'è stada una periferica per el Sega Mega Drive desvilupada de la SEGA in del 1994 e vendud in vari paes con di nom diferent: *Sega 32X* in Giapon e Corea, *Sega Genesis 32X* in l'America del Nord e *Mega 32* in Brasil. La serviva per volzà i capacità grafeghe del sistema, soratut per la grafega 3D, compagn di console a 32 bit.

L'è stada un gran flop e hann desmetud de vendél un ann e mez dopo, in tra i reson se pensa anca a la concorrenza interna del Sega CD, 'n altra periferica che la permeteva de caregà i sgioeugh del CD, e per via di console ch'eren drée a vegnì.

Una part de la soa tecnologia a l'è stada doperada per el Sega Saturn, console a 32 bit deperlee che la lensgeva i sgioeugh de CD, tant che la SEGA in principi l'ha sostengud che l'havaria suportad el sò software, ma a l'è stad no inscì.

## Riferiment
*Sega Mega Drive 

## Alter proget

## Vos corelade
*3DO Interactive Multiplayer
*CD-i
*PlayStation
CD-i

El **CD-i** (o ben *Compact Disc Interactive*) a l'è un formad de disch otegh derivad del Compact Disc sostegnud soratut de l'azienda olandesa Philips. Estension del CD-ROM e del CD Audio, a l'è specifegad in del Liber Verd scrivud de Sony e Philips 'me formad che 'l met insema audio, video e test, soratut per el mercad de l'educazzion e de l'intrateniment de cà, ma a bon cunt el gh'ha havud sucess pussee per i videosgioeugh.

'Sti disch, con la midema forma de 'n CD, poden havégh 744 MB de spazzi, con fina a 72 menut de video digital. I letor, per la pupart independent ma gh'era anca di sistema integrad in television e PC, eren di computer ver e propi cont un sistema operativ real time fondad in su l'OS-9.

I prim sistema per fà i disch inn vegnud foeura in del 1989 e 'l prim sistema comercial in del 1990. In del 1996 el s'era vist che gh'haveven pu de sucess e inn stad descontinuad, anca se 'l formad l'è stad sostegnud per un quaj ann dopo.

## Riferiment
*Storia del CD-i 

## Alter proget

## Vos corelade
*ISO 9660
*Commodore CDTV
*Super NES CD-ROM
*Sega CD
*Tandy Video Information System
*TurboDuo
*LaserActive
Postulad del Koch

I **postulad del Koch** inn di criteri pensad per mostrà la relazzion causa-efet che la liga un micro-organism a una malatia. Desvilupad del Robert Koch a partì del lavorà del Friedrich Gustav Jakob Henle, disen:
#L'agent che se pensa che 'l causa la malatia el gh'ha de vességh in tucc i cas trovad de quella malatia chi
#El gh'ha de vesser possibel isolà l'organism de l'ospit malad e fàll cresser in coltura pura
#Ogni voeulta che la coltura pura a l'è dada a 'n organism san e che 'l po ciapà la malatia, ghe vegnarà
#L'organism el gh'ha de vesser isolabel de l'infetad inscì

Anca se inn di meder important gh'hann di limit, per esempi gh'è di organism comensai o che gh'è in l'ambient che infeten domà in d'un quaj cas, gh'è anca di cas indova che inveci de la malatia la se desvilupa una forma minor o asintomatega e gh'è anca di patogen, compagn de quell de la lebra, che se poden minga fà in coltura. Per quella reson chi incoeu se doperen pussee i criteri de Bradford Hill o i postulad del Koch molecolar.

## Riferiment
*I postulati di Koch
Ferrotramviaria

La **Ferrotramviaria** a l'è una società per azzion che la se ocupa de straport publegh local in l'area Nord de Bari.

La gestiss i Ferrovie del Nord Bares, un servizzi ferroviari che 'l corr in tra la provincia de Bari e quella de Barletta-Andria-Trani, oltra a di servizzi de corriera in su la midema banda. Gh'hann anca un servizzi de straport mercanzia in su la red RFI.

A l'è stada fada su in del 1931 del cont Ugo Pasquini, ministrador delegad di Ferrovie del Sud-Est, per gestì la tramvia Bari-Barletta, a scartament redut, linia che poeu l'è trasformada in la ferrovia Bari-Barletta, verta del 1965. In del 2008 derven la ferrovia metropolitana de Bari, e del 2013 la gh'è una variant per el reoport.

El 12 de luj 2016 a gh'è un gram incident in tra Andria e Corato, indova che du treni se s'centen e lassen 23 mort.

## Material rotabil
Al dì d'incoeu la Ferrotramviaria la gh'ha:
*5 Eletrotreni CAF Civity a 4 casse
*3 Eletrotreni Stadler FLIRT a 4 casse
*5 Eletrotreni Alstom Coradia a 4 casse
*6 Eletrotreni Alstom Coradia a 3 casse

L'azienda la gh'ha anca di locomotive, soratut TRAXX, che inn doperade per el trafegh de mercanzia, e de manoeuvra. In passad, a gh'eren anca di treni in composizzion.

In del 2022, l'azienda la crompa vundes Pop, sgiamò doperad del servizzi ferrovieri regionali de Trenitalia.

## Bibliografia
*Francesco Bloisi, Francesco Maria, Dalle concesse alle ferrovie regionali. Storia, tecnica ed evoluzione. Tuttotreno Tema n.24, Ponte San Nicolò, Duegi editrice, 2009. ISSN 1124-4232

## Alter proget

## Ligam de foeura
*Sit ofizzial 

## Vos corelade
*Ferrovia Bari-Barletta
*Ferrovia Bari-San Paolo
*Ferrovie del Nord Bares
Windows 8.1

El **Windows 8.1** a l'è stad un sistema operativ de la Microsoft vegnud foeura in del 2013, 'me atualizazzion a gratis del Windows 8 e del Windows RT descaregabel del Windows Store.

El so obietiv a l'era quell de risolver i problema che i utent haveven trovad con Windows 8, el gh'haveva donca una interfacia grafega noeuva, pussee de integrazzion cont el OneDrive e 'l noeuv Internet Explorer 11.

El suport ordinari l'è finid in del 2018, menter quell slargad in del 2023.

## Bibliografia
*Northrup, Tony (November 15, 2013). Windows 8.1 Inside Out. Redmond, WA: Microsoft Press. ISBN 978-0-7356-8363-1

## Alter proget

## Vos corelade
*Windows Phone 8.1
Robert de Vaugondy

El **Gilles Robert de Vaugondy** (1688-1766), cognossud anca comè *Le Sieur* o *Monsieur Robert*, e 'l so fioeul, el *Didier Robert de Vaugonday* (c.1723-1786) inn stad di cartograf frances, i pussee important de la soa banda in del XVIII secol.

## Biografia

In del 1757, Gilles e Didier Robert De Vaugondy hann dad foeura *Le Atlas Universel*, vun di atlant pussee important del XVIII secol. Per fà l'atlant, i Vaugondys hann mitud insema di font pussee vegge con di mape pussee moderne. Hann verifegad e sistemad la latituden e la longituden de tante mape regionai in de l'atlant cont i osservazzion astronomeghe. El material vegg l'è stad dissegnad ancamò e gh'hann mitud dent un frach de sit noeuv. In del 1760, el Didier Robert de Vaugondy l'è stad nomnad geograf del Re Luis XV.

El Gilles e 'l Didier Robert De Vaugondy i hann lavorad insema, 'me pader e fioeul, per fà glob de varie dimension, ch'eren fàcc col a tacà insema di plache stampade de ram in copra in de 'n center de carta, un process compless e che 'l costa, che 'l gh'haveva besogn de pussee specialista. In d'un quaj cas a l'è minga segur se una mapa l'è del pader o del fioeul.

I Robert de Vaugondys vegnen de la fameja Nicolas Sanson a travers del nevod Pierre Moulard-Sanson. De lu hann ereditad la pupart del so materal cartografegh, che hann mitud insema per fà i so lavorà, insema a di font del Dépôt de la Marine, doperade soratut per i mape del Canadà e de l'America del Sud.

Tant 'me che per l'Ortelius e 'l Mercator, i Vaugondy hann tirad a man i so font, roba che l'ha dad una gran man al studi de la cartografia del period.

## Riferiment

* 
* 
*